《送僧造普同塔》
宋代·释行机

珊珊玉骨本玲珑，挂角羚羊不见踪。
特地作亭图甚麽，为怜松竹引清风。

作者简介：释行机（一一一三～一一八○），号简堂，俗姓杨，台州仙居（今属浙江）人。年二十五弃妻孥往显庆寺圆颅受具，依国清光禅师。晚契證于此庵景元禅师。历住莞山、江州圆通寺、太平州隐静寺、天台万年寺。后住台州国清寺。孝宗淳熙七年卒，年六十八。为南岳下十六世，护国此庵景元禅师法嗣。《嘉泰普灯录》卷二○、《五灯会元》卷二○有传。今录诗九首。